Diari Oficial de la Generalitat Valenciana


Sumari del DOGV 3746, del 10-05-2000 (2000/3186)

RESOLUCIÓ d'1 de març de 2000, del conseller d'Obres Públiques, Urbanisme i Transports, relativa a l'execució de la Sentència 841 de 18 de juny de 1992 del Tribunal Superior de Justícia de Comunitat Valenciana.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3746

Data del DOGV
:   10-05-2000

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2000/3186


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ d'1 de març de 2000, del conseller d'Obres Públiques, Urbanisme i Transports, relativa a l'execució de la Sentència 841 de 18 de juny de 1992 del Tribunal Superior de Justícia de Comunitat Valenciana. [2000/X3186]
  
Vist per la Sala Contenciosa Administrativa del Tribunal Superior de Justícia de la Comunitat Valenciana, Secció Primera, el Recurs núm. 1/8/87-p, promogut per la Federació de Juntes de Participació Veïnal d'Elx i la seua comarca, de la Comunitat de Llauradors i Ramaders d'Elx, de l'Associació per a la Defensa i Informació del Consumidor i de l'Hoquei Club Elx, contra la Resolució de la Conselleria d'Obres Públiques, Urbanisme i Transports, sobre l'aprovació del projecte de revisió del Pla General d'Ordenació Urbana d'Elx, s'ha dictat Sentència núm. 841 de 18 de juny de 1992, la part dispositiva de la qual diu així:
  
«Decidim: estimem parcialment el recurs contenciós administratiu interposat per la Federació de Juntes de Participació Veïnal d'Elx i comarca, la Comunitat de Llauradors i Ramaders d'Elx, l'Associació per a la Defensa i Informació del Consumidor o per l'Hoquei Club Elx contra la Resolució de 30 de desembre de 1985, del Plenari de l'Ajuntament d'Elx, per la qual s'aprovà provisionalment el projecte de revisió del Pla General d'Ordenació Urbana d'Elx, contra la Resolució de 30 de juliol de 1986, de la Conselleria d'Obres Públiques, Urbanisme i Transports de la Generalitat Valenciana, per la qual s'aprovà definitivament el projecte de revisió d'aquest Pla General, així com contra l'Acord de 30 de gener de 1987 d'aquesta Administració Autonòmica, denegatori dels següents recursos de reposició, anul·lem i deixem sense efecte en part aquest Pla General per ser contrari a Dret l'art. 123 bis i la inclusió dels horts de palmeres, de la ciutat d'Elx en la unitat d'actuació núm. 2, anul·lem aquesta norma i excloem els palmerars de l'esmentada UA, sense imposició expressa de les costes processals».
  
Vista la Sentència de 16 de desembre de 1998 de la Secció Cinquena de la Sala Contenciosa Administrativa del Tribunal Suprem, que recau en el recurs de cassació núm. 820/1992, per la qual s'acorda:
  
«Desestimem els recursos de cassació interposats per la Generalitat Valenciana i per l'Ajuntament d'Elx contra la sentència de la Sala Contenciosa Administrativa del Tribunal Superior de Justícia de la Comunitat Valenciana, de 18 de juny de 1992, i condemnem els recurrents al pagament de les costes causades».
  
En virtut d'això, aquesta Conselleria d'Obres Públiques, Urbanisme i Transports, de conformitat amb el que disposen els articles 103 i següents de la Llei Reguladora de la Jurisdicció Contenciosa Administrativa, disposa que es complisca en els seus mateixos termes l'expressada Sentència ferma núm. 841, de 18 de juny de 1992, del Tribunal Superior de Justícia de la Comunitat Valenciana.
  
València, 1 de març de 2000.- El conseller d'Obres Públiques, Urbanisme i Transports: José Ramón García Antón.